Case ID: 1189963
Sentence 0: Birinci instansiya məhkəməsinin yuxarıda qeyd edilən hökmündən məhkum tərəfindən apellyasiya şikayəti verilmiş, Bakı Apellyasiya Məhkəməsinin xx xxxxxx 2019-cu il tarixli qərarı ilə (hakimlər: İ.M.Murquzov (sədrlik edən), H.H.Əhmədov və H.Ç.Məmmədov) verilmiş apellyasiya şikayəti təmin edilməmiş, Bakı şəhəri, Qaradağ Rayon Məhkəməsinin xx xxxxxx 2018-ci il tarixli hökmü dəyişdirilmədən saxlanmışdır.İşin halları: Məhkəmənin həmin hökmünə əsasən Məhkum 2017-ci ilin may ayında istintaqa məlum olmayan mənbədən satış məqsədi olmadan qanunsuz şəxsi istehlak miqdarından artıq miqdarda, bir bükümdə təmiz çəkisi 7,290 qram təşkil edən bitki mənşəli kütlələr tərkibində narkotik maddələr olan çətənə (kannabis) bitkisindən kustar üsulla hazırlanmış narkotik vasitə olan qurudulmuş marixuana əldə edib üstündə saxlamış və xx xxxxxx 2018-ci il tarixdə saat 09:30 radələrində, Bakı şəhəri Qaradağ rayonu Qobustan qəsəbəsinin ərazisində yerləşən “Yeni Yurd” yaşayış massivində olan körpünün yaxınlığında Bakı şəhəri Qaradağ rayon polis idarəsinin Cinayət Axtarış şöbəsinin polis əməkdaşları tərəfindən keçirilmiş əməliyyat tədbirləri zamanı saxlanılaraq rayon polis idarəsinin 11-ci polis bölməsinə gətirilmiş, dəvət olunmuş hal-şahidlərinin iştirakları ilə onun üzərinə baxış keçirilərkən, əynində olan qara rəngli cins şalvarının sol yan cibindən 01 ədəd sellofan bükülüdə təmiz çəkisi 7,290 qram təşkil edən həmin kustar üsulla hazırlanmış narkotik vasitə qurudulmuş marixuana aşkar olunaraq qablaşdırılmaqla götürülmüşdür.